EkBass/fiwiki-20250220-pages-articles huggingface dataset:
Original Pirate Material

__NOTOC__ Original Pirate Material on brittiläisen muusikko ja tuottaja Mike Skinnerin ensimmäinen albumi The Streets -taiteilijanimellä, jonka julkaisi Locked On Records ja 679 Recordings 25. maaliskuuta 2002. Albumilta julkaistiin neljä singleä: "Has It Come to This", "Let's Push Things Forward", "Weak Become Heroes" ja "Don't Mug Yourself".Discogs: The Streets - Original Pirate Material Albumi tunnetaan parhaiten omalaatuisesta UK garage- vaikutteisesta tuotannostaan ja sanoituksista, jotka käsittelevät tavallisia ja arkipäiväisiä tapahtumia. Sitä pidetään ajankuvauksena Lontoon kaupungista 2000-luvun alussa.Owen Myers: Why The Streets’s Original Pirate Material Still Matters, 15 Years On The Fader (23.3.2017) Albumin kansikuvassa esiintyvä rakennus sijaitsee Lontoon Islingtonissa, City Road -kadulla. Albumin kansikuvan on ottanut saksalainen valokuvaaja Rut Blees Luxembourg.Emily Barker: The Locations Behind 28 Iconic Album Sleeves – And Where To Visit Them In Real Life (6/28) NME (24.7.2015) == Kappaleet == # # # # # # # # # # # # # == Arvostelut == * NME: NME Staff: Original Pirate Material -levyarvostelu NME (12.9.2005) * Pitchfork: 7.9/10Rob Mitchum: Original Pirate Material -levyarvostelu Pitchfork (22.8.2002) == Lähteet == Luokka:Vuoden 2002 esikoisalbumit Luokka:Brittiläiset hip hop -albumit
Petra Packalén

Petra Packalén (s. 29. joulukuuta 1983 Seinäjoki) on suomalainen poliitikko ja toimittaja. Tampereella asuva Packalén on työskennellyt muun muassa postityöntekijänä. Vuodet 2007–2008 hän toimi Kommunistisen nuorisoliiton puheenjohtajana. Packalén valittiin Suomen Kommunistisen Puolueen pääsihteeriksi kesäkuussa 2016, ja toukokuussa 2018 hän aloitti Tiedonantajan päätoimittajana. Europarlamenttivaaleissa 2024 Packalén sai 226 ääntä koko maassa eikä tullut valituksi. == Lähteet == Luokka:SKP:ssä (1994) vaikuttaneet henkilöt Luokka:Suomen Kommunistisen Puolueen (1994) pääsihteerit Luokka:Suomalaiset päätoimittajat Luokka:Vuonna 1983 syntyneet Luokka:Elävät henkilöt
Seppo Saario (taitolentäjä)

Seppo Saario (12. helmikuuta 1929 Hollola – 31. joulukuuta 2021 Tuusula) oli tunnetuimpia suomalaisia taitolentäjiä. Hän aloitti 1950-luvulla Pilvien Huimapäät -esitysryhmän taitolentäjänä ja työskenteli vuosina 1954–1981 liikennelentäjänä Aero Oy:llä/Finnairilla, jossa yleni aina DC-9-lentotoimintaryhmän päälliköksi asti.1960-luvun lopulla Saario lensi tšekkiläistä Zlin 226 Trener -taitolentokonetta.Tiedon Portaat 3, 1968: s.592. 1970-luvun alussa Saario rakensi Pitts Special -taitolentokoneen, ja samoihin aikoihin hän perusti poikansa Pekka Saarion sekä Raimo Turusen kanssa osastotaitolentoryhmä Red Birdsin, joka esiintyi lentonäytöksissä Suomessa ja ulkomailla. Red Birds -ryhmän jälkeen 1980-luvun puolivälissä Saario jatkoi taitolentokouluttajana ja oli mukana kehittämässä suomalaista urheilutaitolentotoimintaa. Seppo Saarion 1970-luvun Pitts Special (OH-XPA), jonka piirustukset hän hankki Kaliforniasta vuonna 1970 osallistuttuaan siellä Finnairin ensimmäisten lentäjien joukossa DC-9-tyyppikurssille,on edelleen mukana taitolentotoiminnassa, ja se lentää nykyään Arctic Eagles -taitolentoryhmän johtokoneena. Saario oli vuonna 1983 perustetun Suomen Urheilutai­tolentäjät –yhdistyksen ensimmäinen puheenjohtaja. == Yksityiselämä == Saario avioitui heinäkuussa 1955 Maija Maltamon kanssa. Heille syntyi kolme lasta: pojat Jukka ja Pekka sekä tytär Sari. Molemmista pojista tuli ammattilentäjiä. == Lähteet == * Lentoposti 24.10.2013: Taitolento Suomessa -näyttely Ilmailumuseolla * Lentoposti 21.03.2017 Arctic Eagles tuo Suomi- taitolennon perinteitä Kaivopuiston lentonäytökseen *Tiedon Portaat, 1968. Wsoy: Porvoo-Helsinki. === Viitteet === == Aiheesta muualla == * Yle Elävä Arkisto: Pilvien huimapäät temppuilivat taivaalla niin että heikkopäistä hirvitti (TV-dokumentissa Seppo Saario muistelee taitolentonäytösten historiaa) *Mustonen, Harri: Kahleista maan - Ilma-akrobaatteja ja pilvien huimapäitä. Helsinki: Koala-kustannus 2020. ISBN 978-952-229-211-7. *Seppo Saarion muistokirjoitus Helsingin Sanomissa Luokka:Taitolentäjät Luokka:Suomalaiset siviililentäjät Luokka:Finnairin henkilöstö Luokka:Vuonna 1929 syntyneet Luokka:Vuonna 2021 kuolleet
Erilainen huippumalli haussa

Erilainen huippumalli haussa (Britain’s Missing Top Model) oli kuusiosainen tosi-TV-sarja, joka esitettiin brittiläisellä BBC Three -kanavalla vuonna 2008. Sarja on esitetty Suomessa Yle TV1:llä vuoden 2009 keväänä. Sarjassa kahdeksan eri tavoin vammaista naista kilpaili mallisopimuksesta, johon sisältyi kuvaukset Rankinin kanssa ja Marie Claire -lehden kansikuva. Sarjaan osallistuivat Rebecca Le’gon, Lilli Risner, Debbie van der Putten, Jenny Johnston, Kellie Moody, Jessica Kellgren-Hayes, Sophie Morgan ja Kelly Knox. Viimeksi mainittu voitti kilpailun. Knox oli voittaessaan 23-vuotias. Voitto ratkesi viidennessä jaksossa. Viimeinen jakso sisälsi voittokuvaukset, ja lisäksi siinä koostettiin kilpailijoiden taivalta sarjassa. Kilpailun tuomaristoon kuuluivat Wayne Hemingway, Lara Masters, Marie O’Riordan ja Mark Summers. ==Lähteet== ==Aiheesta muualla== * Luokka:2000-vuosikymmenen brittiläiset tositelevisiosarjat Luokka:BBC:n televisio-ohjelmat Luokka:Kykyjenetsintäohjelmat Luokka:Mallit Luokka:Vammaisten oikeudet
Joulumanteli

__NOTOC__ Joulumanteli on Eläkeläisten vuonna 1994 vain C-kasettina ilmestynyt epävirallinen albumi. Eläkeläisten esittämien kappaleiden lisäksi kasetilla on kaksi Kristian Voutilaisen alkuperäiskappaletta. == Kappaleet == ===== A-puoli ===== # # # # # # # # ===== B-puoli ===== # # # # # == Lähteet == == Aiheesta muualla == * Joulumanteli discogs.com-sivustolla Luokka:Eläkeläisten albumit Luokka:Vuoden 1994 albumit
Yhdysvaltain avoin tennisturnaus 2018

Vuoden 2018 Yhdysvaltain avoin tennisturnaus pelattiin 27. elokuuta – 9. syyskuuta 2018 Queensissä, New Yorkissa. Se oli kaikkiaan 138. Yhdysvaltain avoin tennisturnaus ja vuoden neljäs Grand Slam -turnaus. Novak Đoković voitti miesten kaksinpeliturnauksen saavuttaen kolmannen mestaruutensa Yhdysvaltain avoimissa. Naisten kaksinpelimestaruuden saavutti Naomi Ōsaka, joka voitti ensimmäisenä japanilaisena Grand Slam -turnauksen kaksinpelin. == Sijoitetut pelaajat == === Miesten kaksinpeli === === Naisten kaksinpeli === === Miesten nelinpeli === === Naisten nelinpeli === === Sekanelinpeli === == Lähteet == == Aiheesta muualla == *
Aarne Castrén

Aarne Frithiof Louis Castrén (2. syyskuuta 1923 Helsinki – 2. tammikuuta 1997 Helsinki) oli suomalainen asianajaja, teollisuuden työnantajajärjestöjen johtaja ja kilpapurjehtija. Castrénin vanhemmat olivat talouselämän vaikuttaja Aarne Robert Castrén ja Saskia Leclercq.Kuka kukin on 197854, s. 99 Runeberg.org. Castrén suoritti ylemmän oikeustutkinnon vuonna 1948 ja työskenteli vuodesta 1949 isoisänsä Kaarlo Castrénin perustamassa K. Castrén -asianajotoimistossa. Vuonna 1952 hän siirtyi lakimieheksi Puunjalostusteollisuuden Keskusliittoon, jossa hän eteni osastopäälliköksi ja kauppapolitiikasta vastaavaksi johtajaksi. Vuoden 1976 alusta hänestä tuli Teollisuuden Keskusliiton johtaja, jonka vastuualueena oli lähinnä länsimaita koskenut kauppapolitiikka. Tästä tehtävästä Castrén jäi eläkkeelle syksyllä 1986. Suomen kehittäessä kaupallisia yhteyksiään läntiseen Eurooppaan sopimuspohjaisilla ratkaisuilla eli FINNEFTA-, EEC- ja EFTA-sopimuksilla Castrén oli keskeisessä asiantuntijaroolissa Suomen metsäteollisuuden edustajana sopimuksiin liittyvissä valmisteluvaiheissa. Urheilu-urallaan muun muassa Esbo Segelföreningiä edustanut Castrén kilpaili Helsingin kesäolympialaisissa 1952, missä hän sijoittui 5.5m-veneluokassa kahdeksanneksi yhdessä Hans Dittmarin ja Erik Stadighin kanssa. Hän voitti Finnjollien Suomen mestaruuden vuonna 1958.Olympics at Sports-Reference.comSiukonen 2001, 27 Castrén oli myös Sanoma Oy:n hallituksen jäsen vuosina 1973–1993 ja toimi useissa purjehduksen luottamustehtävissä. == Lähteet == * * Aarne Castrén Bio, Stats, and Results Olympics at Sports-Reference.com === Viitteet === Luokka:Suomalaiset asianajajat Luokka:Suomalaiset työnantajajärjestöjen johtajat Luokka:Suomalaiset elinkeinoelämän vaikuttajat Luokka:Suomalaiset kilpapurjehtijat Luokka:Vuonna 1923 syntyneet Luokka:Vuonna 1997 kuolleet
Erik Stadigh

Johan Erik Stadigh (21. toukokuuta 1928 Helsinki – 13. tammikuuta 2003 Helsinki) oli suomalainen pankinjohtaja ja kilpapurjehtija. Stadigh toimi Suomen Yhdyspankin varatoimitusjohtajana Lauri Kaliman jälkeen vuosina 1985–1993. Hän oli muun muassa mukana neuvottelemassa hyväksi arvioidun myynnin SYPin Scandinavian Bank -osuudesta.Siukonen 2001, 315 Esbo Segelföreningiä edustanut Stadigh kilpaili Helsingin kesäolympialaisissa 1952, missä hän sijoittui 5.5m-veneluokassa kahdeksanneksi yhdessä Hans Dittmarin ja Aarne Castrénin kanssa. Finnjollissa hän voitti vuonna 1962 Suomen mestaruuden ja PM-hopeaa ja sijoittui vuonna 1957 epävirallisissa EM-kilpailuissa 18:nneksi.Olympics at Sports-Reference.com Stadighin vuonna 1955 syntynyt poika, diplomiekonomi ja diplomi-insinööri Kari Stadigh on toiminut Sampo- konsernissa muun muassa toimitusjohtajana. Stadigh kuoli Helsingissä 74-vuotiaana 13. tammikuuta 2003.https://www.hs.fi/ihmiset/art-2000004113271.html == Lähteet == * * Erik Stadigh Bio, Stats, and Results Olympics at Sports-Reference.com === Viitteet === Luokka:Suomalaiset pankinjohtajat Luokka:Suomalaiset kilpapurjehtijat Luokka:Vuonna 1928 syntyneet Luokka:Vuonna 2003 kuolleet
Martinsloch

Martinsloch on reikä vuoressa Glarusin Alpeilla Graubündenin ja Glarusin kantonien sekä Flimsin ja Glarus Südin kuntien rajalla Sveitsissä. Reikä sijaitsee Grosses Tschingelhorn -vuoren koillispuolella ja Piz Segnasin lounaispuolella noin 2 600 metrin korkeudessa. Reikä on 22 metriä korkea ja 18 metriä leveä. Aurinko paistaa kaksi kertaa vuodessa, keväin syksyin, Glarus Südissä sijaitsevan Elmin kylän kirkontorniin. Reikä sijaitsee Sardonan maailmanperintökohteen alueella. Ju-Airin Junkers Ju 52 -lentokone putosi Martinslochin välittömään läheisyyteen elokuussa 2018. Martinsloch.jpg| Martinsloch kaakosta nähtynä. MartinslochBoden 040.jpg| Näkymä reiältä Flimsin suuntaan, kaakkoon. Escher Martinsloch.jpg|Martinsloch Hans C. Escherin maalauksessa. == Lähteet == == Aiheesta muualla == * * Luokka:Sardona Luokka:Flims
Langres (juusto)

Langres on ranskalainen lehmänmaidosta valmistettava juusto. Langres-juustoa valmistetaan nimensä mukaisesti Langresin ylänköalueella Ranskan Champagnessa. Juustoa on valmistettu tiettävästi 1700-luvulta lähtien, ja ensimmäinen maininta siitä historiallisissa lähteissä on vuoden 1874 teoksessa La laiterie, art de traiter le beurre, de fabriquer les beurres et les principaux fromages français et étrangers. Juuston valmistus yleistyi 1800-luvulla, mutta taantui ensimmäisen maailmansodan jälkeen. Juustoa alkoivat valmistaa muutamat tuottajat jälleen vasta 1950-luvulla, ja vuonna 1991 juustonvalmistajat saivat kampanjoinnin jälkeen juustolleen ranskalaisen d’origine contrôlée -merkinnän. Vuonna 2009 juusto sai myös Euroopan unionin suojatun alkuperänimityksen. Langres-juuston valmistamiseen käytetään täysmaitoa montbéliarde-, brune- ja simmental-rotuisista lehmistä. Juustomassa valmistetaan hitaasti, ja juuston kuori saa oranssin värin annatosta. Juuston kypsymisen aikana juustoa pestään suolavedellä. Valmis juustotahko on muodoltaan liereä, noin 11 cm leveä, 4 cm korkea, ja se painaa 284 grammaa. Juustoa ei käännellä sen valmistamisen aikana, jolloin juuston päälle muodostuu omalaatuinen uponnut kuppi, jota kutsutaan nimellä fontaine. Langresin makua on kuvailtu kermaiseksi, ja siinä on hasselpähkinän vivahteita. Rakenteeltaan juusto on keskipehmeää. Juustoa voidaan tarjoilla sellaisenaan pinot noir -viinin tai esimerkiksi samppanjan kera. Juustoa voidaan käyttää myös muiden ruokalajien, kuten fondue champenoisen, valmistamiseen. ==Lähteet== ==Aiheesta muualla== *Le site officiel de l'AOC Langres Luokka:Ranskalaiset juustot Luokka:Lehmänmaitojuustot
Bertil Nordlund

Bertil Valter Nordlund (1. toukokuuta 1907 Helsinki – 4. tammikuuta 1973 TukholmaKuolleita. Helsingin Sanomat, 11.1.1973, s. 11.) oli suomalainen juristi, upseeri ja matkailun edistäjä. Bertil Nordlundin vanhemmat olivat esittelijäsihteeri Valter Filip Nordlund ja Anna Armida Orell ja puoliso vuodesta 1937 Rachel Signhild Ståhl. Nordlund tuli ylioppilaaksi 1924 ja suoritti Kadettikoulun 1927, sotateknisen koulun 1933, alemman oikeustutkinnon 1938, ylemmän oikeustutkinnon 1947 ja lakitieteen lisensiaatin tutkinnon 1948. Hän palveli ennen sotia upseerina useissa eri joukko-osastoissa, kouluttajana kadettikoulussa, yleisesikunnan päällikön adjutanttina sekä sotilasasiamiehen apulaisena Tukholmassa. Talvisodassa Nordlund toimi pataljoonan komentajana ja ulkomaalaisen vapaaehtoisjoukon komentajana. Hän oli päämajan vapaaehtoistoiminnan päällikkö 1940–1941 ja kolmen tasavallan presidentin, Risto Rytin, Carl Gustaf Emil Mannerheimin ja Juho Kusti Paasikiven adjutantti 1941–1948. Vuodesta 1948 Nordlund toimi sotilas-, laivasto- ja ilmailuasiamiehenä Tukholmassa. Hänet ylennettiin luutnantiksi 1929, kapteeniksi 1935, majuriksi 1941 ja everstiluutnantiksi 1946. Toimittuaan Tukholmassa sotilasasiamiehenä vuoteen 1952 Nordlund oli siellä vuodesta 1954 vuoteen 1969 Suomen matkailutoimiston johtaja ja sitten Suomen matkailuneuvoston kansliapäällikkö. == Lähteet == == Aiheesta muualla == * Muukalaislegionan vieraana, Hakkapeliitta, 30.10.1934, nro 44, s. 10, Kansalliskirjaston digitaaliset aineistot * Bertil Nordlund : Murjaanien ja muukalaislegioonalaisten parissa Marokossa, Helsingin Sanomat, 07.04.1935, nro 94, s. 25, Kansalliskirjaston digitaaliset aineistot Luokka:Suomalaiset juristit Luokka:Suomalaiset upseerit Luokka:Suomalaiset virkamiehet Luokka:Sotilasasiamiehet Luokka:Vuonna 1907 syntyneet Luokka:Vuonna 1973 kuolleet
Naunet

Naunet oli muinaisen Egyptin mytologiassa Nunin eli maskuliinisen syvyyden tai alkumeren feminiininen vastinpari ja kuului osana ogdoadiin, alkujumalten ryhmään. Vanhoissa uskonnollisissa teksteissä Naunet on taivaan jumalattaren eli Nutin maanalainen täydentäjä. Naunet oli siten eräänlainen taivaan kääntöpuoli, jonka läpi aurinko lipui yöllä.Lurker 1987, s. 133 ==Lähteet== *Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 ===Viitteet=== Luokka:Muinaisen Egyptin jumalat Luokka:Egyptiläiset jumalattaret
Melvin Purvis

Melvin Horace Purvis (24. lokakuuta 1903 Timmonsville, Etelä-Carolina – 29. helmikuuta 1960 Florence, Etelä-Carolina) oli yhdysvaltalainen FBI-agentti, joka tunnetaan useiden tunnettujen rikollisten kuten John Dillingerin ja Pretty Boy Floydin kiinnisaamisesta. Purvis liittyi FBI:hin vuonna 1927. Hän menestyi kenttäagenttina ja nousi arvoissa nopeasti. Purviksen ura oli menestyksekäs, sillä hän oli ahkera pahamaineisten rikollisten kiinnijäljittämisessä. Purvis erosi FBI:sta vuonna 1935 ja palasi harjoittamaan lakia, jota hän oli opiskellut Etelä-Carolinan yliopistossa. Purvis kuoli 29. helmikuuta 1960. FBI:n mukaan Purvis teki itsemurhan, mutta myöhemmin on arvioitu, että kyseessä saattoi olla aseen käsittelyssä sattunut vahinko. ==Lähteet== Luokka:FBI-agentit Luokka:Vuonna 1903 syntyneet Luokka:Vuonna 1960 kuolleet Luokka:Yhdysvaltalaiset toisen maailmansodan sotilaat
Kulttuurikeskus Cruselli

Kulttuurikeskus Cruselli on Uudessakaupungissa sijaitseva julkinen rakennus, joka on saanut nimensä säveltäjä Bernhard Henrik Crusellin mukaan. Rakennuksessa on 260-paikkainen konserttisali nousevine katsomoineen, pienempi Nevander-sali ja taidenäyttelyihin soveltuva Liljelund-halli, joka on nimetty taidemaalari Arvid Liljelundin mukaan. Sorvakonniemellä kaupunginlahden eteläpuolella sijaitseva keltatiilinen Cruselli on valmistunut vuonna 1989 arkkitehtitoimisto Lukander & Vahteran suunnittelemana. Suuren salin tekniikka on uudistettu vuonna 2016. Samassa kiinteistössä toimii hotelli Aquarius. Myös teatterikäyttöön soveltuvan salin näyttämöaukon leveys on 12 metriä, korkeus 16 metriä ja syvyys 8 metriä. Kulttuurikeskus on valmistumisestaan saakka toiminut kesäisen musiikkifestivaalin Crusell-viikon päätapahtumapaikkana. Suurta salia käyttää myös Uudenkaupungin teatteri. ==Lähteet== Luokka:Uudenkaupungin rakennukset ja rakennelmat Luokka:Suomen konserttitalot
Monika Mikkola

Monika Mikkola (s. 6. heinäkuuta 1996 Espoo) on suomalainen purjehtija, joka kilpailee Laser Radial -veneluokassa. Hän on voittanut luokassa useita nuorten MM- ja EM-mitaleita. Esbo Segelföreningiä edustava Mikkola sijoittui vuoden 2018 MM-kilpailuissa Aarhusissa neljänneksi ja hankki samalla Suomelle maapaikan Tokion kesäolympialaisiin 2020. Neljäs sija oli Mikkolan uran paras sijoitus arvokilpailujen yleisessä sarjassa. Mikkola on voittanut alle 21-vuotiaiden maailmanmestaruuden vuonna 2016 ja alle 19-vuotiaiden mestaruuden vuosina 2013 ja 2014. Lisäksi hän on voittanut Euroopan- mestaruuden 16- ja 19-vuotiaiden sarjoissa. Alle 21-vuotiaiden sarjassa Mikkola on voittanut myös MM-pronssia vuonna 2015 sekä EM-hopeaa vuosina 2016 ja 2015. Hänellä on myös kaksi pronssimitalia ISAF Youth Worlds -kilpailuista. Maailmancupissa Mikkola on sijoittunut parhaimmillaan toiseksi, ja maailmanrankingissa hän on parhaimmillaan ollut kuudentena. Häntä valmentavat Erica Bäckström, Jan Gahmberg sekä Dennis Paaske. Mikkola aloitti purjehtimisen kahdeksanvuotiaana. Hän kilpaili 15-vuotiaaksi asti optimistijollassa ja vaihtoi sen jälkeen vuodeksi Laser 4.7 -luokkaan ja seuraavaksi vuodeksi Laser Radialiin. Mikkola siirtyi aikuisten luokkaan kaudeksi 2017. Hänet on valittu kahdesti Suomen parhaaksi nuoreksi purjehtijaksi. Mikkola kilpaili lapsena myös laskettelussa. Hän harrastaa laskettelun lisäksi viulunsoittoa. == Lähteet == Luokka:Suomalaiset kilpapurjehtijat Luokka:Vuonna 1996 syntyneet Luokka:Elävät henkilöt
Satakunnankatu

Satakunnankatu voi tarkoittaa jotain seuraavista: * Satakunnankatu, katu Eurassa * Satakunnankatu, katu Haminassa * Satakunnankatu, katu Järvenpäässä * Satakunnankatu, katu Parkanossa * Satakunnankatu, katu Porissa * Satakunnankatu, katu Tampereella * Satakunnankatu, katu Varkaudessa
Varastopimikät

Varastopimikät (Tribolium) on pimikkökuoriaisten (Tenebrionidae) heimoon kuuluva kovakuoriaissuku. Sukuun kuuluvien lajien määrä vaihtelee eri lähteissä. == Sukuun kuuluvia lajeja == *Tribolium madens *Vakkakuoriainen (Tribolium castaneum) *Rohmukuoriainen (Tribolium destructor) *Hinkalokuoriainen (Tribolium confusum) == Aiheesta muualla == *Laji.fi: Varastopimikät (Tribolium) *ITIS: Tribolium *UniProt: Taxonomy - Tribolium *Bug Guide: Genus Tribolium - Flour Beetles *Pherobase: Semiochemicals of Genus Tribolium Luokka:Erilaisruokaiset
Nizzan nykytaiteen museo

Nizzan nykytaiteen museo (Musée d’art moderne et d’art contemporain, MAMAC) on Nizzassa Ranskan Rivieralla sijaitseva taidemuseo, joka on avattu kesällä 1990. Sen ovat suunnitelleet Yves Bayard ja Henry Vidal. Carraran marmorilla vuorattu suuri taidemuseorakennus sijaitsee Nizzan keskustan Promenade des Arts -katuosuudella, Acropolis-kongressipalatsin eteläpuolella ja vastapäätä Nizzan teatteritaloa. Rakennus koostuu neljästä tornimaisesta osasta, joita yhdistävät läpinäkyvät kävelysillat. Rakennuksen sisäpiha on nimetty taidemaalari Yves Kleinin aukioksi. Museossa on paljon töitä Kleiniltä sekä Niki de Saint Phallelta, joka lahjoitti niitä museon kokoelmiin vuonna 2001. Museossa on näyttelypinta-alaa noin 4 000 neliömetriä. Näyttelysalien lisäksi rakennuksessa on kahvila, kirjakauppa, elokuvasali, dokumenttikirjasto ja museomyymälä. Kaksi alinta kerrosta on varattu pysyvälle kokoelmalle, joka koostuu etupäässä eurooppalaisesta ja yhdysvaltalaisesta avantgardesta 1960-luvulta eteenpäin, yhteensä noin 1 300 teoksesta 300 taiteilijalta. Kolmannessa kerroksessa on vaihtuvia näyttelyitä. ==Lähteet== Luokka:Nizza Luokka:Ranskan taidemuseot
Akallan kirkko

Akallan kirkko (Akalla kyrka, Akallakyrkan) on kirkkorakennus Akallan keskustassa Tukholman kunnassa. Se on Spånga-Kistan seurakunnan seurakuntakirkko Tukholman hiippakunnassa. Kirkko vihittiin 1976. ==Kirkkorakennus== Arkkitehti Hans Wielandin suunnitteleman kirkon ja seurakuntatilojen materiaalina on käytetty tummanpunaista tiiltä. Varsinainen kirkko on kuutionmuotoinen, se on 15 metriä pitkä, leveä ja korkea ja näkyy kadulle sen vieressä olevien seurakuntatilojen yli. Katon alapuolella on kirkon ympäri kiertävä ikkunarivi. Kirkon sisäänkäynti on pohjoispuolella Sibeliusgångenin varrella. Etelässä on pysäköintialue, ja itäpuolelle muodostavat kirkko ja seurakuntatilat hevosenkengänmuotoisen ryhmän, jonka keskelle jää sisäpiha. Sisäpihalla oleva kellotapuli on korkea risti, ja sen neljä sakaraa osoittavat eri ilmansuuntiin. Risti on säänkestävää terästä. ==Irtaimisto== Kirkon arkkitehdin suunnittelemassa sisustuksessa on käytetty ainoastaan mäntyä * kahdeksankulmaisessa kastemaljan jalassa on hopeinen kastemalja * kuorin seinällä riippuu korkea mäntypuinen risti, joka on kirkon ainoa alttarikoriste * vapaasti seisova alttaripöytä * urkupillit ovat ylhäällä seinäkaapissa * katosta riippuu pyöreä kattokruunu, joka on halkaisijaltaan viisi metriä, ja siinä on 12 ryhmässä kussakin kuusi lamppua. Kirkko on aiemmin ollut Ruotsin kirkon piirissä toimivan järjestön EFS:n ja Ruotsin kirkon yhteistyökirkko. Järjestö on lopettanut toimintansa. Taloudellisten vaikeuksien vuoksi ei Spånga-Kistan seurakunta enää järjestä kirkossa säännöllisesti jumalanpalveluksia. == Lähteet == * Christina Nilsson, Kyrkguiden: vägledning till kyrkorna i Stockholms stift, Svenska kyrkan. Stockholms stift, ISBN 978-91-975146-5-1 * ===Viitteet=== == Aiheesta muualla == * Spånga–Kistan seurakunta Luokka:Tukholman kirkot‎ Luokka:Kirkot Tukholman hiippakunnassa
Daniel Peter

Daniel Peter (9. maaliskuuta 1836 – 4. marraskuuta 1919) oli sveitsiläinen kondiittori. Peteriä pidetään maitosuklaan keksijänä. Vaikka maitosuklaan idea ei ollut uusi, vasta Peter alkoi käyttää suklaan valmistamiseen maitojauhetta herkästi pilaantuvan raakamaidon sijaan. Peter alkoi myydä uutta suklaatansa vuonna 1875. ==Elämäkerta== Daniel Peter syntyi 9. maaliskuuta 1836 Moudonissa Sveitsissä ja hänen isänsä työskenteli teurastajana. Peter itse työskenteli alun perin kynttilöiden valmistajana Veveyn kaupungissa. Myöhemmin hän meni naimisiin sveitsiläisen suklaatehtailija François­ Louis Caillerin tyttären Fanny Caillerin kanssa ja kynttilöiden valmistuksen kärsittyä kerosiinin tulosta markkinoille myös Peters itse päätti siirtyä suklaan valmistukseen avaten oman pienen tehtaansa. Suklaanvalmistukseen siirryttyään Peter tuli lopulta tunnetuksi maitosuklaan keksijänä. Maitosuklaan idea ei ollut uusi, vaan maitosuklaata oli pyritty kehittämään jo aiemmin. Maidon käytöllä tummasta suklaasta haluttiin tehdä pehmeämpää ja makeampaa. Aiemmat yritykset luoda maitosuklaata eivät kuitenkaan olleet tuottaneet tulosta paristakin syystä. Maidon lisääminen suklaaseen teki lopputuloksesta liian nestemäistä, minkä lisäksi tuore maito pilaantui helposti. Peter tajusi kuitenkin ratkaista molemmat ongelmat. Läheisessä Veveyn kaupungissa asui kemisti Henri Nestlé, joka tunnetaan puolestaan Nestlé-yrityksen perustajana. Nestlé oli 1860-luvulla keksinyt lapsille suunnatun maitojauheen, jota Peter alkoi käyttää sekoittaen sitä suklaaseen. Hän alkoi valmistaa juomaksi tarkoitettua maitosuklaatansa vuonna 1875 ja syötävää maitosuklaata 1880-luvulla. Peter myi suklaatansa tuotenimellä Gala Peter, joka oli yhdistelmä hänen sukunimestään ja kreikan maitoa tarkoittavasta sanasta. Peterin uusi maitosuklaa ei pilaantunut, ja se oli myös halvempi valmistaa kuin enemmän kallista raakasuklaata käyttäneet kilpailevat tuotteet. Maitosuklaan keksiminen vaikutti myös myöhempään sveitsiläisen suklaan maailmanlaajuiseen menestykseen. Peter kuoli Veveyssä 4. marraskuuta 1919. ==Lähteet== Luokka:Sveitsiläiset liikemiehet Luokka:Vuonna 1836 syntyneet Luokka:Vuonna 1919 kuolleet
Guérande

Guérande on kunta läntisessä Ranskassa Loire-Atlantiquen departementissa Pays de la Loiren alueella. Guérande on keskiaikainen linnoitettu kaupunki. Kaupunki eli kukoistuskauttaan 1400-luvun lopulla, jolloin siellä oli noin 400 asukasta. Tällöin Bretagnen viimeisimmät herttuat rakensivat sinne linnojaan.Tour de France 2018 ==Suolantuotanto== Kaupunki on tullut tunnetuksi suolantuotannosta, jota kuivataan sitä ympäröiviltä suolamarskeilta. Pinta- alaltaan suolaa tuotetaan yli 1 400 hehtaarin alalta. Suola valmistetaan kuivaamalla merivettä altaissa ikivanhoja tuotantotapoja käyttäen sekä ympäristöä kunnioittaen. Suolantuotannossa on myös panostettu laatuun, ja vuonna 1991 Guérande-suola sai käyttöönsä Label Rougen, punaisen etiketin. Etiketti todistaa Ranskan maatalousministeriön mukaan tuotteen korkean laadun. Suolamarskit työllistävät noin 300 työntekijää, ja ne tuottavat noin 8 000–12 000 tonnia karkeaa suolaa sekä 200–300 tonnia suolankukkaa (fleur de sel) eli sormisuolaa vuosittain. ==Nähtävyyksiä== Kaupungin nähtävyyksiä on Saint Aubinin kollegiaalinen kirkko. Se on Pays de la Loiren alueen toiseksi suosituin uskonnollinen muistomerkki, jossa käy lähes 300 000 vierasta vuodessa. Tiedosto:Marais_salant_de_Guérande_(2).jpg|Suolamarskia Tiedosto:Guérande_Collégiale_Saint-Aubin.jpg|Saint Aubinin kollegiaalinen kirkko ==Aiheesta muualla== ==Lähteet== Luokka:Loire-Atlantiquen kunnat
Kork Ballington

Kork Ballington on eteläafrikkalainen ratamoottoripyöräilyn maailmanmestari. Hän voitti maailmanmestaruuden sekä 250- että 350-kuutioisten sarjassa vuosina 1978 ja 1979. Hän ajoi tuolloin Kawasakilla, johon hän vaihtoi kauden 1977 jälkeen Yamahalta. Vuonna 1980 hän sijoittui vielä 250-kuutioisten MM-sarjassa toiseksi. Hän voitti kaikkiaan 31 MM-osakilpailua, joista 17 voittoa hän saavutti 250-kuutioisten luokassa ja 14 voittoa 350-kuutioisten luokassa. Hän sijoittui 500-kuutioisten luokan osakilpailuissa parhaimmillaan kolmanneksi kaksi kertaa vuonna 1981. == Lähteet == Luokka:Eteläafrikkalaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1951 syntyneet Luokka:Elävät henkilöt
Kontulan terveysasema

Kontulan terveysasema on Helsingin Mellunkylän kaupunginosan Kontulan osa- alueella sijaitseva kaupungin sosiaali-, terveys- ja pelastustoimialaan kuuluva terveysasema. Terveysasema sijaitsee (Kontulan ostoskeskuksen läpi kävellen) noin 300 metriä Kontulan metroasemalta pohjoiseen. Sen vieressä on Kontulan kirjasto ja nuorisotalo. Kuva:Kontulan terveysasema - Helsinki - 2.jpg|Kontulan terveysaseman Kontulan kirjaston ja nuorisotalon puoleinen sivusta. Kuva:Kontulan terveysasema - Helsinki - 3.jpg|Terveysasema pysäköintialueen suunnasta. Vuonna 1989 valmistuneen kolmikerroksisen, postmoderneja piirteitä sisältävän terveysasemarakennuksen on suunnitellut arkkitehtitoimisto Hyvämäki-Karhunen-Parkkinen. ==Lähteet== ==Aiheesta muualla== *Helsingin terveysasemien yhteystiedot (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Kontula
Walter Villa

Walter Villa (13. elokuuta 1943 – 18. kesäkuuta 2002) oli italialainen ratamoottoripyöräilyn maailmanmestari. Hän voitti maailmanmestaruuden 250-kuutioisten luokassa vuosina 1974–1976 sekä 350-kuutioisissa vuonna 1976. Hän ajoi tuolloin Harley-Davidsonilla. Vuonna 1979 hän sijoittui vielä 250- ja 350-kuutioisten MM-sarjassa seitsemänneksi Yamahalla ajaen. Hän voitti 20 MM- osakilpailua 250-kuutioisten luokassa ja neljä MM-osakilpailua 350-kuutioisten luokassa. Villa kuoli vuonna 2002 sydänkohtaukseen 58-vuotiaana. == Lähteet == Luokka:Italialaiset ratamoottoripyöräilijät Luokka:Ratamoottoripyöräilyn maailmanmestarit Luokka:Vuonna 1943 syntyneet Luokka:Vuonna 2002 kuolleet
Karvakot

Karvakot (Tephroseris) on asterikasvien (Asteraceae) heimoon kuuluva kasvisuku. Sukuun kuuluu ainakin 40 lajia. Karvakkolajeja on aiemmin luettu muun muassa villakoiden (Senecio) sukuun kuuluviksi. == Lajeja == * Tephroseris balbisiana * Tephroseris cladobotrys * Tephroseris elodes * Tephroseris helenitis * Tephroseris integrifolia – pikkukarvakko eli ehytlehtivillakko ** Tephroseris integrifolia ssp. integrifolia – etelänpikkukarvakko ** Tephroseris integrifolia ssp. tundricola – pohjanpikkukarvakko * Tephroseris longifolia * Tephroseris palustris – luhtakarvakko eli suovillakko eli kosteikkovillakko == Lähteet == == Aiheesta muualla == * Laji.fi: Karvakot (Tephroseris) * Den virtuella floran: Nockor Tephroseris * ITIS: Tephroseris * United States Department of Agriculture (USDA): Tephroseris * Flora of China: Tephroseris Luokka:Asterikasvit
Jakomäen terveysasema

Jakomäen terveysasema on Helsingin Suurmetsän kaupunginosan Jakomäen osa- alueella sijaitseva kaupungin sosiaali-, terveys- ja pelastustoimialaan kuuluva terveysasema. Vuonna 1987 valmistuneen kaksikerroksisen terveysasemarakennuksen on suunnitellut Suunnittelurengas. Terveysaseman vieressä sijaitseva Jakomäen palvelutalo edustaa samaa tyyliä ja sillä on sama julkisivumateriaali. ==Lähteet== ==Aiheesta muualla== *Helsingin terveysasemien yhteystiedot (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Suurmetsä
Vallilan terveysasema

Vallilan terveysasema oli Helsingin Vallilan kaupunginosassa toiminut kaupungin terveysasema. Vuonna 1983 valmistuneen nelikerroksisen Vallilan terveystalon suunnitteli Helsingin kaupungin rakennusviraston talosuunnitteluosaston arkkitehtitoimisto. Terveysaseman toiminta rakennuksessa päättyi, kun kaupunki siirsi kunnallisten Herttoniemen, Kallion ja Vallilan terveysasemien palvelutarjonnan helmikuun 5. päivänä 2018 toimintansa aloittaneeseen Kalasataman terveys- ja hyvinvointikeskukseen. Vallilan neuvolan toiminta Vallilan terveystalossa jatkuu. ==Lähteet== ==Aiheesta muualla== *Helsingin terveysasemien yhteystiedot (hel.fi) Luokka:Lakkautetut Helsingin terveysasemat, terveyskeskukset ja terveyskeskuspäivystykset Luokka:Vallila
DPG Media Magazines

DPG Media Magazines (entiseltä nimeltään Sanoma Media Netherlands) on alankomaalainen, Alankomaissa ja Belgiassa toimiva mediayhtiö, jonka omistaa belgialainen mediakonserni DPG Media. Sanoma hankki omistukseensa yhteistyökumppaneidensa kanssa SBS Broadcastingin hollantilaiset ja belgialaiset kanavat ProSiebenSat.1 Medialta huhtikuussa 2011. Vuonna 2017 Sanoma myi osuutensa SBS Broadcastingista Talpa Broadcasting Holdingille. Elokuussa 2018 Sanoma Media Netherlandsin toimitusjohtaja Marc Duijndam ilmoitti jättävänsä tehtävänsä. Väliaikaiseksi toimitusjohtajaksi nimitettiin Sanoman toimitusjohtaja Susan Duinhoven. Syyskuussa 2018 Sanoma Media Netherlandsin toimitusjohtajaksi nimitettiin Rob Kolkman. Joulukuussa 2019 Sanoma ilmoitti myyvänsä Sanoma Media Netherlandsin belgialaiselle DPG Medialle. Hollannin kilpailuviranomaiset hyväksyivät kaupan ja se toteutui huhtikuussa 2020. == Lähteet == Luokka:Alankomaalaiset yritykset
Lauttasaaren terveysasema

Lauttasaaren terveysasema on Helsingin Lauttasaaren kaupunginosan Kotkavuoren osa-alueella sijaitseva kaupungin sosiaali-, terveys- ja pelastustoimialaan kuuluva terveysasema. Vuonna 1989 valmistuneen osin kolmikerroksisen terveysasemarakennuksen on suunnitellut Arkkitehtitoimisto Jan Söderlund. Kuva:Lauttasaaren terveysasema - Helsinki - 1.jpg|Lauttasaaren terveysaseman sisäänkäynti. Kuva:Lauttasaaren terveysasema - Helsinki - 3.jpg|Lauttasaaren terveysasema. ==Lähteet== ==Aiheesta muualla== *Helsingin terveysasemien yhteystiedot (hel.fi) *Palvelukartta: Lauttasaaren terveysasema (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Lauttasaari
Viiskulman terveysasema

Viiskulman terveysasema on Helsingin Punavuoressa toimiva kaupungin sosiaali-, terveys- ja pelastustoimialaan kuuluva terveysasema. Helmikuussa 2000 toimintansa aloittaneelle terveysasemalle siirrettiin aiemman, Fredrikinkatu 20:ssä sijainneen Punavuoren terveysaseman palvelut, osa Kampinmalmin terveysaseman palveluista sekä Kapteeninkadulla sijainneen neuvolan toiminnot. ==Lähteet== ==Aiheesta muualla== *Helsingin terveysasemien yhteystiedot (hel.fi) Luokka:Helsingin terveysasemat, terveyskeskukset ja terveyskeskuspäivystykset Luokka:Punavuori
Linnea Henriksson

Ellen Linnea Petrea Henriksson (s. 9. marraskuuta 1986 Halmstad) on ruotsalainen jazz- ja poplaulaja ja lauluntekijä. Henriksson osallistui Ruotsin Idol-kilpailuun vuonna 2010, sijoittuen neljänneksi. Henriksson aloitti uransa musiikin parissa jo lapsena vuonna 1995, jolloin hän osallistui Småstjärnorna-lauluohjelmaan. Hän julkaisi ensimmäisen, Orupin kanssa kirjoittamansa soolosinglensä Väldigt kär/Obegripligt ensam vuonna 2011. Debyyttialbuminsa Till mina älskade och älskare Henriksson julkaisi vuonna 2012. Toisen albuminsa Du söker bråk, jag kräver dans Henriksson julkaisi vuonna 2014. == Diskografia == === Albumit === * 2010 – Kind of Green (Prylfin kanssa) * 2012 – Till mina älskade och älskare * 2014 – Du söker bråk, jag kräver dans * 2017 – Linnea Henriksson === Singlet === * 2011 – "Väldigt kär/Obegripligt ensam" * 2012 – "Alice" * 2012 – "Lyckligare nu" * 2012 – "Mitt rum i ditt hjärta" * 2013 – "Jag vet nått som inte du vet" * 2013 – "Du söker bråk, jag kräver dans" * 2014 – "Cecilia" * 2014 – "Halmstad" * 2016 – "Se på mig nu" (yhdessä Petterin kanssa) * 2017 – "Säga mig" * 2017 – "Släpper allt" (yhdessä Norlien & KKV:n kanssa) * 2018 – "Mamma är lik sin mamma" (yhdessä Storin kanssa) * 2018 – "Bäst när det gäller" (yhdessä Gyllene Tiderin kanssa) Luokka:Ruotsalaiset laulaja-lauluntekijät Luokka:Vuonna 1986 syntyneet Luokka:Elävät henkilöt
Orup

Orup, oikealta nimeltään Thomas Eriksson (s. 29. marraskuuta 1958 Huddinge) on ruotsalainen poplaulaja, lauluntekijä ja kitaristi. Orup oli erittäin suosittu Ruotsissa erityisesti 1980-luvun lopulla ja 1990-luvun alussa, jolloin hän julkaisi hitit Jag blir hellre jagad av vargar, Regn hos mig, M.B., Då står pojkarna på rad, Magaluf ja Stockholm. Orup kirjoitti Lena Philipssonille kappaleen Det gör ont, jolla Philipsson osallistui Eurovision laulukilpailuun vuonna 2004. == Diskografia == === Albumit === * 1988: Orup * 1989: Orup 2 * 1991: Orupean Songs * 1992: Stockholm & andra ställen * 1993: Orup 5 - Jag vände mig om men det var ingen där * 1996: Flickor förr & nu * 1998: Teddy * 2000: Elva hjärtan * 2004: Bästa * 2006: Faktiskt * 2008: Dubbel (yhdessä Lena Philipssonin kanssa) * 2010: Född i november * 2014: Viva la pop === Singlet === * 1987: "Jag blir hellre jagad av vargar" * 1988: "Stanna hos dig" (yhdessä Karin Wistrandin kanssa) * 1988: "Min mor sa till mej" * 1988: "Trubbel" * 1989: "M.B." * 1989: "Upp över mina öron" (yhdessä Anders Glenmarkin kanssa) * 1989: "Då står pojkarna på rad" * 1989: "Regn hos mej" * 1991: "My Earth Angel" * 1991: "(If They Say) It's a Wonderful World" * 1992: "Stockholm" * 1992: "Nån annan kommer följa dig hem" * 1992: "Magaluf" * 1993: "Vid min faders grav" * 1993: "Som isarna (när det blir vår)" * 2000: "Unga hjärtan" * 2014: "Främling" (Carola Häggkvist-cover Så mycket bättre- ohjelmassa) Luokka:Ruotsalaiset laulaja-lauluntekijät Luokka:Vuonna 1958 syntyneet Luokka:Elävät henkilöt
Nanne Grönvall

Marianne Elisabeth "Nanne" Grönvall, o.s. Nordqvist (s. 18. toukokuuta 1962 Tukholma) on ruotsalainen poplaulaja. Grönvall on kuulunut Sound of Music, Peter's Pop Squad ja One More Time -yhtyeisiin. Hän on osallistunut Ruotsin Euroviisukarsintoihin kymmenen kertaa laulajana tai lauluntekijänä. Grönvallin soolouran kappaleita ovat muun muassa Avundsjuk, Håll om mig ja Evig kärlek. Grönvall on sairastanut rintasyöpää. Nanne Grönvallin puoliso on entisen ABBA- tähden Benny Anderssonin poika Peter Grönvall. Parilla on kaksi poikaa ja lisäksi Nannella on poika aiemmasta suhteestaan. Grönvallit asuvat Tukholman ulkopuolella Danderydissä. == Albumit == * Cirkus Homo Sapiens (1998) * Alla mina ansikten (2001) * Alltid på väg (2005) * Jag måste kyssa dig (2007) * En rastlös själ (2010) * My Rock Favourites (2011) Luokka: Ruotsalaiset laulaja- lauluntekijät Luokka: Vuonna 1962 syntyneet Luokka:Elävät henkilöt
Living the Dream (Uriah Heepin albumi)

Living the Dream on brittiläisen Uriah Heep -yhtyeen 14. syyskuuta 2018 julkaistu 24. studioalbumi. Sen tuotti aiemmin muun muassa Stone Sourin, Anthraxin ja Steel Pantherin kanssa työskennellyt Jay Ruston. Uriah Heepin kitaristi Mick Boxin mukaan albumi sisältää rockia, rock-balladeja ja pari progressiivista kappaletta. Living the Dreamin ensimmäinen single ”Grazed by Heaven” ja sen musiikkivideo julkaistiin 5. kesäkuuta. Albumi julkaistiin CD- levynä, vinyylilevynä sekä CD:n ja DVD:n sisältämänä painoksena, jossa DVD sisältää kaksi musiikkivideota sekä dokumentin albumin työstöstä. Lisäksi vinyylipainoksesta ilmestyi tavallisen painoksen lisäksi Euroopassa versio hopeisella vinyylillä ja Yhdysvalloissa sinisellä vinyylillä. Albumista julkaistiin myös ”keräilijän boksi”, joka sisältää CD:n, DVD:n ja t-paidan. Living the Dream nousi Britannian virallisen albumilistan sijalle 57 ja oli Uriah Heepin ensimmäinen kyseiselle listalle noussut albumi sitten vuoden 1985 Equatorin. == Kappaleet == # # # # # # # # # # # (vaihtoehtoinen versio, bonuskappale CD/DVD-deluxe-painoksella) === Bonus DVD === *Grazed by Heaven -musiikkivideo *Take Away My Soul -musiikkivideo *Making the Dream -dokumentti == Kokoonpano == *Mick Box – soolokitara, laulu *Phil Lanzon – kosketinsoittimet laulu *Bernie Shaw – päälaulu *Davey Rimmer – bassokitara, laulu *Russell Gilbrook – rummut, lyömäsoittimet == Arvostelut == * Soundi: == Lähteet == Luokka:Uriah Heepin albumit Luokka:Vuoden 2018 albumit
Quantum (videopeli)

Quantum on Atarin kehittämä ja julkaisema taito- ja toimintapeli, joka on julkaistu kolikkopelinä vuonna . Pelin oli suunnitellut General Computer Corporation Atarille. == Pelaaminen == Pelaaja ohjaa trackball-laiteella ruudulla näkyvää luotainta, jolla ruudulla olevat "hiukkaset" ympäröidään koskettamatta niitä. Peli käyttää vektorigrafiikkaa. == Lähteet == == Aiheesta muualla == * * Luokka:Atarin kolikkopelit Luokka:Vuoden 1982 videopelit
Baby Face Nelson

Lester Joseph Gillis (6. joulukuuta 1908 Chicago, Illinois – 27. marraskuuta 1934 Wilmette, Illinois), joka tunnettiin myös nimellä George Nelson ja vielä paremmin nimellä Baby Face Nelson, oli yhdysvaltalainen pankkiryöstäjä 1930-luvulla. Gillikselle annettiin lempinimi Baby Face Nelson hänen nuorehkojen kasvojensa ja pienen kokonsa vuoksi, tosin harvat uskalsivat kutsua häntä tällä nimellä. Rikostoverit kutsuivat häntä sen sijaan ”Jimmyksi”. Nelsonista tuli John Dillingerin rikoskumppani ja auttoi tätä karkaamaan vankilasta Indianan Crown Pointin vankilapaossa. Nelson tappoi enemmän FBI-agentteja (W. Carter Baum, Herman Hollis ja Samuel P. Cowley) kuin kukaan muu henkilö. FBI-agentit ampuivat Nelsonin kuoliaaksi 27. marraskuuta 1934. ==Lähteet== ==Aiheesta muualla== * Dillingerin kuolema kostettu. Mutta myöskin kansanvihollinen n:o 1 Baby Face on kuollut, Helsingin Sanomat, 30.11.1934, nro 324, s. 5, Kansalliskirjaston digitaaliset aineistot Luokka:Vuonna 1908 syntyneet Luokka:Vuonna 1934 kuolleet Luokka:Yhdysvaltalaiset rikolliset
Andrew Taylor Still

Andrew Taylor Still (6. elokuuta 1828 – 12. joulukuuta 1917) oli yhdysvaltalainen lääketieteen tohtori ja osteopaattisen lääketieteen tohtori. Hän oli osteopatian ja osteopaattisen lääketieteen perustaja. Hän oli myös lääkäri,Medical Registration for Macon County, MO as of March 27, 1874, Missouri Digital Heritage, Secretary of State of Missouri. Medical registration for Adair County, MO dated July 28, 1883, Missouri Digital Heritage, Secretary of State of Missouri. Huom: Missourin osavaltion lainsäädännössä ei vaadittu lääketieteen alan rekisteröintiä ennen kuin 27.3.1874. kirjailija,Osteopathy: Research & Practice, Eastland Press, Inc (1910 & 1992) (Archive.Today)Still, Andrew Taylor (1908). Autobiography of A.T. Still. Kirksville, Missouri. ISBN 978-1150207792 keksijä ja Kansasin territorion ja osavaltion lainsäätäjä.Six Survivors of First Free State Legislature in Kansas, Topeka Daily Capital, Missouri's Digital Heritage, Secretary of State of Missouri. Hän oli Bakerin yliopiston perustajiaStill, Andrew Taylor (1908). Autobiography of A.T. Still. Kirksville, Missouri. ISBN 978-1150207792 s. 97–98 ja perusti American School of Osteopathyn (nykyisin A.T. Still University), joka on osteopatian ensimmäinen oppilaitos. ==Lähteet== Luokka:Yhdysvaltalaiset lääkärit Luokka:Osteopatia Luokka:Vuonna 1828 syntyneet Luokka:Vuonna 1917 kuolleet
Björni

Björni on ollut seuraavien henkilöiden sukunimi: * Frans Fredrik Björni (1850–1930), suomalainen rusthollari, taloustirehtööri ja valtiopäivämies * Onni Rantasalo (e. Björni, 1883–1977), kansanedustaja, maanviljelysneuvos ja kartanonomistaja, Frans Fredrik Björnin poika * Sulho Rantasalo (e. Björni, 1889–1947), maanviljelijä, opettaja ja musiikkimies, Frans Fredrik Björnin poika * Viljo Rantasalo (e. Björni, 1887–1983), pediatriikan dosentti, Frans Fredrik Björnin poika ==Katso myös== * Rantasalo
Make It wit Chu

Make It wit Chu on yhdysvaltalaisen rockyhtye Queens of the Stone Agen kappale, joka julkaistiin kolmantena singlenä yhtyeen viidenneltä albumilta Era Vulgaris lokakuussa 2007. Kappaleen on kirjoittanut Josh Homme, Alain Johannes ja Michael Melchiondo. Sille kuvattiin aiempien singlejen tapaan musiikkivideo. ”Make It wit Chu” ylsi Britannian singlelistalla parhaimmillaan sijalle 101. Singlen B-puolena julkaistiin coverit Brian Enon kappaleesta ”Needles in the Camel’s Eye” ja Billy Idolin kappaleesta ”White Wedding”. == Kappaleet == === CD-julkaisu === === 7 tuuman vinyyli === == Lähteet == Luokka:Queens of the Stone Agen kappaleet Luokka:Vuoden 2007 kappaleet
A New Kind of Day

A New Kind of Day on suomalaisen Frendz-yhtyeen albumi vuodelta 1981. Se oli kitaristi Heikki Silvennoisen ympärilleen kokoaman yhtyeen esikoisalbumi, ja sitä seurasi vuotta myöhemmin albumi Final Awakening. Helsingin Sanomien Markku Fagerlund kiitteli Heikki Silvennoisen paluuta levytysäänittäjän töistä takaisin artistiksi siitä, ettei albumi ”onneksi” edusta enää Tabula Rasan syvämietteistä progressiivista rockia vaan letkeää jenkkityylistä west coast rockia. Fagerlundin haastattelussa Silvennoinen sanoo ratkaisevaksi sysäykseksi paluussaan sen, kun hän tapasi Tampereelle asettuneen yhdysvaltalaisen kristillisen kirjailijan ja kuvataiteilijan Ronald Fairin ja pyysi tätä sanoittajakumppanikseen tehdäkseen englanninkielisiä rock- kappaleita. Hän sanoi kypsytelleensä albumia puolentoista vuoden ajan ensin yksin ja sitten muusikkoystävien kanssa. Fagerlundin mielestä pitkä kypsyttely on tehnyt albumin musiikille hyvää. ==Kappaleet== Kaikki albumin kappaleet on säveltänyt Heikki Silvennoinen ja sanoittanut Ronald Fair. ===A-puoli=== # # # # # # ===B-puoli=== # # # # # ==Muusikot== * Ippe Kätkä – rummut (A1), huuliharppu * Jouko Laivuori – kosketinsoittimet * Mikko Löytty – bassokitara * Sakari Löytty – banjo, rummut (B1, B2, B4) * Päivi Portaankorva – laulu * Safka – huilu, harmonikka * Heikki Silvennoinen – kitara, laulu, lyömäsoittimet * Pekka Salminen – kosketinsoittimet, syntetisaattori * Matti Takala – rummut (A2, A4, A5, B3) ==Tuotanto== *Nikolai Punin – kannen kuvitus *Anne Luoto – kannen kalligrafia ==Lähteet== Luokka:Vuoden 1981 albumit Luokka:Suomalaiset gospelalbumit
Finnish Nightmares

Finnish Nightmares (suom. Suomalaisten painajaisia) on sarjakuvataiteilija Karoliina Korhosen piirtämä sarjakuva. Se kertoo Matti-nimisestä suomalaisesta, joka tuntee olonsa vaivautuneeksi sosiaalisissa tilanteissa. Sarjakuva käsittelee humoristisesti suomalaisiin liitettyjä stereotypioita, kuten ujoutta. Sarjaa on julkaistu alun perin englanninkielisenä versiona sosiaalisessa mediassa. Sarjakuvan Facebook-sivu avattiin syksyllä 2015, ja se sai jo ensimmäisen viikon aikana yli 80 000 tykkääjää. Helmikuussa 2016 järjestetyssä Some Awardsissa Finnish Nightmares nimettiinkin ”vuoden 2015 somevaikuttajaksi”.Finnish Nightmares Facebookissa. Viitattu 23.8.2018. Suomalainen Atena-kustantamo on julkaissut sarjakuvasta seitsemän kirjaa, joista kaksi on suomenkielisiä ja viisi englanninkielisiä. Lisäksi sarjakuvan kustannusoikeudet on myyty Kiinaan, Japaniin, Etelä-Koreaan, Slovakiaan ja Yhdysvaltoihin. Ulkomailla sarjakuva on saanut jalansijaa erityisesti Kiinassa. The Guardian -lehden mukaan Finnish Nightmares on ollut siellä niin suosittu, että mandariinikiinaan on sen myötä syntynyt uusi, ’henkistä suomalaista’ merkitsevä jingfen-sana (). == Hahmot == Sarjakuvassa esiintyvät muun muassa seuraavat tikku-ukkomaiset ihmishahmot: * Matti on sarjakuvan suomalainen päähenkilö, joka joutuu kiusallisiin tilanteisiin. Hän käyttää Kalevala-tyylistä lakkia. * Aino on Matin vaimo. Hän on hyvin samanlainen kuin puolisonsa. * Mikko on Matin ja Ainon poika. Hän on vanhempiaan ulospäinsuuntautuneempi. == Suomessa julkaistut kirjat == * Karoliina Korhonen: Finnish Nightmares. A Different Kind of Social Guide to Finland. Jyväskylä: Atena, 2016. ISBN 978-952-300-222-7. * Karoliina Korhonen: Suomalaisten painajaisia. Vähäsanaista vertaistukea. Suomentanut Ville Lähteenmäki. Jyväskylä: Atena, 2016. ISBN 978-952-300-223-4. * Karoliina Korhonen: Finnish Nightmares 2. An Even More Different Kind of Social Guide to Finland. Jyväskylä: Atena, 2017. ISBN 978-952-300-301-9. * Karoliina Korhonen: Suomalaisten painajaisia 2. Lisää vähäsanaista vertaistukea. Suomentanut Ville Lähteenmäki. Jyväskylä: Atena, 2017. ISBN 978-952-300-320-0. * Karoliina Korhonen: Matti in the Wallet. ”Matti kukkarossa” and Other Adventures in Finnish Language Nightmares. Jyväskylä: Atena, 2019. ISBN 978-952-300-493-1. * Karoliina Korhonen: Pocket Matti. ”Taskumatti” and Other New Adventures in Finnish Language Nightmares. Jyväskylä: Atena, 2021. ISBN 978-952-300-836-6. * Karoliina Korhonen: New Finnish Nightmares. Adventures in the Discomfort Zone. Jyväskylä: Atena, 2024. ISBN 978-951-1-49561-1. == Lähteet == == Aiheesta muualla == * Finnish Nightmares verkossa: blogi, Facebook-tili, Instagram-tili Luokka:Suomalaiset sarjakuvat Luokka:Suomalaiset kirjat Luokka:Verkkosarjakuvat Luokka:Internet-ilmiöt
Fenetyyliasetaatti

Fenetyyliasetaatti (C10H12O2) on estereihin kuuluva orgaaninen yhdiste. Rakenteeltaan se on fenetyylialkoholin ja etikkahapon esteri. Yhdistettä käytetään hajusteena ja aromiaineena. == Ominaisuudet, valmistus ja käyttö == Huoneenlämpötilassa fenetyyliasetaatti on väritöntä nestettä. Aineen tuoksu on hedelmäinen ja kukkaismainen muistuttaen esimerkiksi ruusun tai hunajan tuoksua. Yhdisteellä on vadelmankaltainen maku. Fenetyyliasetaatti liukenee hyvin useimpiin orgaanisiin liuottimiin. Fenetyyliasetaattia esiintyy useiden kukkien tuoksussa ja monissa hedelmissä. Sitä on esimerkiksi omenoissa, banaaneissa, hapankirsikoissa, vaniljassa, teessä ja ruusuissa.Johannes Panten & Horst Surburg: Flavors and Fragrances, 3. Aromatic and Heterocyclic Compounds, Ullmann's Encyclopedia of Industrial Chemistry, John Wiley & Sons, New York, 2016. Viitattu 23.8.2018 Yhdistettä esiintyy myös semiokemikaalina eliöiden viestinnässä. Fenetyyliasetaattia valmistetaan asetyloimalla fenetyylialkoholia. Fenetyyliasetaattia käytetään hajusteissa tuomaan niihin ruusun tai orvokkien kaltaista tuoksua ja usein sitä käytetään yhdessä fenetyylialkoholin kanssa. Tämän lisäksi sitä käytetään elintarvikkeissa aromiaineena. == Lähteet == == Aiheesta muualla == *Kyoto Encyclopedia of Genes and Genomes (KEGG): Phenethyl acetate *Human Metabolome Database (HMDB): 2-Phenylethyl acetate *Food Component Database (FooDB): 2-Phenylethyl acetate *Pherobase: Floral Compound - phenethyl acetate *Pherobase: Semiochemical - phenethyl acetate *Dr. Duke's Phytochemical and Ethnobotanical Databases: Phenylethylacetate Luokka:Esterit Luokka:Aromaattiset yhdisteet
Moottoripyörätrialin maailmanmestaruuskausi 2001

Trialin maailmanmestaruudesta ajettiin 27. kerran vuonna 2001. Mestaruuden voitti britti Dougie Lampkin, jolle mestaruus oli viides perättäinen. == MM- sarjan parhaat == Lähde: Kuljettaja Pyörämerkki Pisteet 1\. Dougie Lampkin Montesa 328 2\. Takahisa Fujinami Honda 255 3\. Marc Freixa Sherco 239 4\. Graham Jarvis Sherco 231 5\. Adam Raga Gas Gas 202 6\. Albert Cabestany 7\. Marc Colomer 8\. David Cobos 9\. Kenichi Kuroyama 10\. Steve Colley == Lähteet == Luokka:Moottoripyörätrialin maailmanmestaruussarja Luokka:Vuoden 2001 moottoriurheilu
Moottoripyörätrialin maailmanmestaruuskausi 2002

Trialin maailmanmestaruudesta ajettiin 28. kerran vuonna 2002. Mestaruuden voitti britti Dougie Lampkin, jolle mestaruus oli kuudes perättäinen. == MM- sarjan parhaat == Lähde: Kuljettaja Pyörämerkki Pisteet 1\. Dougie Lampkin Montesa 298 2\. Takahisa Fujinami Honda 266 3\. Albert Cabestany Beta 213 4\. Adam Raga Gas Gas 193 5\. David Cobos Montesa 157 6\. Graham Jarvis 7\. Marc Freixa 8\. Kenichi Kuroyama 9\. Marc Colomer 10\. Josep Manzano == Lähteet == Luokka:Moottoripyörätrialin maailmanmestaruussarja Luokka:Vuoden 2002 moottoriurheilu